open-index/open-wikipedia-markdown huggingface dataset:
2NE1

Οι **2NE1** (κορεατικά: 투애니원,  tʰu.ɛ.ni.wʌn) είναι ένα νοτιοκορεατικό γυναικείο συγκρότημα, που αποτελούνταν από τις Παρκ Μπομ, CL, Dara και Minzy. Το συγκρότημα δημιουργήθηκε από την εταιρεία YG Entertainment, το 2009. Μετά τη συμμετοχή τους στο single, "Lollipop", με τους ήδη δημοφιλείς Bing Bang, το συγκρότημα άρχισε να ανεβάζει τη δημοτικότητά του. Η δημοτικότητα του σχήματος έφτασε στην κορυφή μετά την κυκλοφορία των δύο EP τους *2NE1* (2009) και *2NE1* (2011). Ειδικότερα σε συνδυασμό με το ντεμπούτο άλμπουμ τους, το *To Anyone* (2010) και το *Crush* (2014). Και οι τέσσερις προαναφερθείσες κυκλοφορίες έφτασαν στο νούμερο 1 των Gaon Album Chart. Το συγκρότημα κυκλοφόρησε επίσης και 9 singles που έφτασαν το νούμερο 1  των Gaon, όπως το "I Am the Best" και "Come Back Home".

Το συγκρότημα γνώρισε ανάλογη επιτυχία και στην Ιαπωνία, ξεκινώντας το 2011, όταν επανακυκλοφόρησαν το δεύτερο EP τους εκεί, ως *Nolza* (2011). Το 2012, κυκλοφόρησαν και τον μοναδικό ιαπωνικό δίσκο τους, ονόματι *Collection*, ενώ το 2014, κυκλοφόρησαν εκεί κανονικά και το *Crush*. Το 2016, το συγκρότημα άρχισε να έχει προστριβές, με τη Minzy, πρώτα να αποχωρεί, οι υπόλοιπες τρεις διέλυσαν το συγκρότημα τον Νοέμβριο του ίδιους έτους, με το τελευταίο τους single να είναι το "Goodbye", το οποίο κυκλοφόρησε στις 21 Ιανουαρίου 2017. Μερικές από τις σημαντικότερες επιρροές τους ήταν οι Spice Girls και οι TLC. 

Κατά την περίοδο που ευδοκιμούσαν στη Νότια Κορέα, θεωρήθηκαν ένα από τα πιο επιτυχημένα και δημοφιλή συγκροτήματα της χώρας. Έχουν επίσημα πουλήσει 66,5 εκατομμύρια αντίτυπα, κάνοντας το συγκρότημα ένα από τα πιο επιτυχημένα girl group όλων των εποχών. Και στο εξωτερικό είχαν δημοτικότητα, με το περιοδικό *[[Billboard]]*, να το συμπεριλαμβάνει ανάμεσα στα σπουδαιότερα K-Pop συγκροτήματα όλων των εποχών. Μάλιστα είχαν δώσει συναυλία στο Νιου Τζέρσεϊ, την εφημερίδα The New York Times να γράφει πως ήταν μία από τις καλύτερες του 2012. Το συγκρότημα υπήρξε υποψήφιο και νικητήριο σε διάφορες διοργανώσεις.

## Παραπομπές


## Εξωτερικοί σύνδεσμοι

* 

Κατηγορία:K-pop συγκροτήματα
AKMU

Οι **AKMU** (κορεατικά: 악뮤), γνωστοί και ως **Akdong Musician** (κορεατικά: 악동뮤지션), είναι ένα νοτιοκορεατικό μουσικό συγκρότημα, που αποτελείται από τα αδέλφια Λι Τσαν-χιοκ και Λι Σι-χιον. Τη σεζόν 2013-14 αγωνίστηκαν και νίκησαν στον κορεατικό μουσικό τηλεοπτικό διαγωνισμό K-pop Star, εξασφαλίζοντας κυκλοφορία δίσκου από την εταιρεία YG Entertainment. Το 2014, έτσι, κυκλοφόρησαν τον ντεμπούτο δίσκο τους, ονόματι *Play*, το οποίο υποδέχτηκε θετικά από τους κριτικούς, καταφέρνοντας μάλιστα και σχεδόν εφτά εκατομμύρια λήψεις. Ενώ στα 12α Βραβεία Κορεατικής Μουσικής, κέρδισε στην κατηγορία Καλύτερο Ποπ Άλμπουμ.

Αργότερα κυκλοφόρησαν κι άλλα δύο άλμπουμ το *Spring*, το 2017 και το *Winter* (2019), τα οποία αμφότερα υποδέχθηκαν με καλές κριτικές και πολλές πωλήσεις. Έως και τον Μάρτιο του 2017, το συγκρότημα είχε σημειώσει πάνω από 23 εκατομμύρια ψηφιακές πωλήσεις. Έως τώρα το συγκρότημα έχει κυκλοφορήσει 12 σινγκλ, εκ των οποίων τα τέσσερα ("200%", "Time and Fallen Leaves", "Re-Bye", "How Can I Love the Heartbreak, You're the One I Love") έφτασαν στον νούμερο 1 του κορεατικού τσαρτ Γκαόν. Επίσης έως τώρα έχουν εμφανιστεί και σε 10 μουσικά βίντεο. Σε κάποια φάση μέσα στο 2017, ο Τσαν-χιοκ, ξεκίνησε τη στρατιωτική του θητεία, με τις δραστηριότητες του σχήματος να σταματούν προσωρινά. 

Τα αδέλφια γεννήθηκαν στη Σεούλ και αργότερα πέρασαν κάποια χρόνια τους στη Μογγολία, λόγω των γονιών τους που ήταν ιεραπόστολοι. Εκεί έκατσαν περίπου πέντε χρόνια, μετά γύρισαν στη Νότια Κορέα, ψάχνοντας καριέρα στη μουσική βιομηχανία. Το πρώτο τους συμβόλαιο έγινε στην εταιρεία Proteurment agency, έχοντας το όνομα τότε Akdong Musician. Αυτήν την περίοδο έκαναν και κάποιες εμφανίσεις, ενώ κυκλοφόρησαν κι ένα Σσινγκλ το "Galaxy", το οποίο αργότερα, συμπεριλήφθηκε σε διαφήμιση του Samsung Galaxy S4. Η καριέρα του, σαφώς, ανέβηκε μετά τη νίκη τους στον προαναφερθέντα διαγωνισμό. Έως σήμερα έχουν υπάρξει υποψήφιοι και νικητές σε διάφορους διαγωνισμούς, όπως στα Παγκόσμια Μουσικά Βραβεία, χωρίς να κερδίσουν κάτι, αλλά και εσωτερικούς, όπως τα Βραβεία Κορεατικής Μουσικής.

## Παραπομπές


## Εξωτερικοί σύνδεσμοι

* 

Κατηγορία:K-pop συγκροτήματα
Winner (συγκρότημα)

Οι **Winner** (κορεατικά: 위너), περισσότερο γνωστοί ως **WINNER**, είναι ένα νοτιοκορεατικό boy band, που αποτελείται από τέσσερα μέλη, τον Jinwoo, τον Seunghoon, τον Mino και τον Seungyoon. Το συγκρότημα δημιουργήθηκε το 2013, από την νοτιοκορεατική εταιρεία YG Entertainment, μετά τη νίκη τους στον τηλεοπτικό διαγωνισμό *WIN: Who Is Next*. Τον ντεμπούτο τους δίσκο , τον κυκλοφόρησαν στις 17 Αυγούστου 2014, με τίτλο *2014 S/S*. Αρχικά το συγκρότημα ήταν πενταμελές, αλλά ο Taehyun, που ήταν στην αρχική του σύνθεση, αποχώρησε το 2016, για προσωπικούς λόγους. Ήδη από τη στιγμή της κυκλοφορίας του πρώτου άλμπουμ τους συνάντησαν επιτυχία, με την *The Korea Herald*, να αναφέρει χαρακτηριστικά ότι για νέο συγκρότημα, η επιτυχία τους ήταν πρωτοφανής. Το σχήμα έχει επιτυχία κι εκτός της Νότιας Κορέας. 

Το *2014 S/S* ήταν το γρηγορότερο κορεατικό άλμπουμ που έφτασε στο νούμερο 1 των αμερικανικών *[[Billboard]]* World Album Chart, ενώ στο νούμερο 1 έφτασε και στα νοτιοκορεατικά Gaon, ίδια θέση κατέλαβε και το πρώτο single, ονόματι "Empty". Έως και τον Οκτώβριο του 2019, είναι το μοναδικό σχήμα που έχει όλα του τα singles στην κορυφή του Melon. Η επιτυχία τους έφτασε σε όλη την Ασία, συμμετέχοντας σε μεγάλους μουσικούς διαγωνισμούς σε όλη την ήπειρο, όπως στο Melon Music Awards το MTV Asia Music Gala και το Style Icon Awards. Μετά την πρώτη τους κυκλοφορία έως τετραμελές σχήμα, το *Fate Number For*, έγιναν το πρώτο συγκρότημα στη Νότια Κορέα, που ενώ ήταν "chart-in", κατάφερε να πουλήσει 2,5 εκατομμύρια ψηφιακά αντίτυπα και να έχει πάνω από 100 εκατομμύρια streams στο Gaon.  

Κατά τη διάρκεια της καριέρας τους, έχουν εμφανιστεί σε πάνω από 100 συναυλίες. Το πρώτο τους παγκόσμιο τουρ, έγινε το 2018 και είχε τίτλο *Winner Everywhere Tour*, το οποίο έως και σήμερα είναι το μεγαλύτερο τους. Εώς τώρα έχουν κυκλοφορήσει άλλα δύο άλμπουμ, το *Everyday*, το 2018, και το *Remember*, το 2020. Το συγκρότημα είναι ενεργό και σε φιλανθρωπίες, καθώς και σε φιλοζωικές δραστηριότητες. 

## Παραπομπές


## Εξωτερικοί σύνδεσμοι

* 

Κατηγορία:K-pop συγκροτήματα
Νήσοι Αμουάζ

Οι **Νήσοι Αμουάζ** (, *Juzur Amwaj*) είναι ομάδα τεχνητών νησιών, που βρίσκονται στον Περσικό Κόλπο στα βορειοανατολικά του Μπαχρέιν, κοντά στην ακτή του Μουχάρακ. Επίσης, βρίσκονται 105 χιλιόμετρα βορειοανατολικά της πρωτεύουσας, Μανάμα, στη νήσο Μπαχρέιν.

## Γεωγραφία
Οι νήσοι Αμουάζ έχουν έκταση 4,31 τετραγωνικών χιλιομέτρων.

Οι νήσοι Αμουάζ εξυγιάνθηκαν από τις σχετικά ρηχές θάλασσες στα βορειοανατολικά του νησιού Μουχάρακ, το οποίο είναι το βορειότερο νησί του Βασιλείου του Μπαχρέιν.

## Ιστορία
Κατά το έτος 2000, σχεδιάστηκε ένα πλάνο για ένα πρωτοποριακό έργο στο Μπαχρέιν, το πρώτο που προσέφερε 100% ιδιοκτησία γης σε κατοίκους που ζουν στο Βασίλειο του Μπαχρέιν και έτσι ήρθε το σχέδιο των **Νήσων Αμουάζ**. Το σχέδιο ήταν επίσης η αύξηση της προσφοράς ακινήτων που βρίσκεται σε χαμηλή προσφορά σε αυτό το μικρό νησιωτικό έθνος. Το έργο αναπτύχθηκε από την Oasis Real Estate Development Company με επένδυση 1,5 δισεκατομμυρίων δολαρίων ΗΠΑ. Το 2002, το έργο ξεκίνησε να παίρνει μορφή. Η πρώτη φάση ολοκληρώθηκε το 2003. η δεύτερη το 2004, όταν η Cisco και η Oracle άρχισαν να εγκαθιστούν οπτικές ίνες για επικοινωνία στα νησιά. Το 2016, οι νήσοι Αμουάζ είδαν την ολοκλήρωση υποδομών, όπως ηλεκτρισμός, δρόμοι, ύδρευση, αποχέτευση και τηλεπικοινωνίες, και έγιναν κατάλληλοι για κατοίκηση.

Κατά την τελευταία δεκαετία, μια σειρά ξενοδοχείων άνοιξαν επίσης στο νησί, όπως το Art Rotana, το The Grove Hotel, το Ramada Hotel and Suites, το The Sea Loft και το Dragon Hotel.

## Περιγραφή
Από την άποψη της μηχανικής, οι νήσοι Αμουάζ εισήγαγαν μια σειρά νέων τεχνολογιών στην περιοχή, συμπεριλαμβανομένων των γεωσωλήνων για τη φάση αποστράγγισης αυτών των νησιών, την αποχέτευση κενού αέρος και την τεχνολογία οπτικών ινών «Smart City», μεταξύ άλλων. Τα νησιά περιέχουν οικιστικά κτίρια, εμπορικά (πολυόροφα κτίρια) και ξενοδοχεία και κτήρια λιανικής πώλησης, καθώς και μία κυκλική μαρίνα διαμέτρου 240 μέτρων με πάνω από 140 θέσεις.

## Διοίκηση
Το νησί ανήκει στο Κυβερνείο Μουχάρακ.

## Μεταφορά
Οι νήσοι Αμουάζ συνδέονται με το νησί Μουχάρακ με δύο διαδρομές, η κάθε μία περίπου μήκους 1 χιλιομέτρου. Η απόσταση μεταξύ του νέου νησιού και του Διεθνούς Αεροδρομίου του Μπαχρέιν είναι 4,5 χιλιόμετρα.

## Εικόνες

Αρχείο:Un-bahrain.png|Χάρτης 1
Αρχείο:Muharraq Governorate in Bahrain 2014.svg|Χάρτης περιοχής
Αρχείο:MasterPlan web.jpg|Το σχέδιο των Νήσων Αμουάζ.
Αρχείο:Amwaj Air.jpg|Αεροφωτογραφία των νησιών Αμουάζ και του νησιού Μουχάρακ, με νότιο προσανατολισμό.


## Δείτε επίσης
* Μουχάρακ

## Παραπομπές


## Εξωτερικοί σύνδεσμοι

* 
* Λεπτομερής χάρτηςhttps://web.archive.org/web/20161021094155/http://www.quest-amwaj.com/

Κατηγορία:Οικισμοί στο Μπαχρέιν
Κατηγορία:Νησιά του Μπαχρέιν
Κατηγορία:Τεχνητά νησιά του Μπαχρέιν
Κατηγορία:Λήμματα που περιέχουν κείμενο στα αραβικά
Η Ιστορία του Φερδινάνδου

**Η Ιστορία του Φερδινάνδου** (στα Αγγλικά : **The Story of Ferdinand)** είναι ένα κλασικό παιδικό βιβλίο από τον Αμερικανό παιδικό συγγραφέα Μονρό Λιφ με εικονογράφηση από τον Ρόμπερτ Λόσον. Το βιβλίο δημοσιεύθηκε για πρώτη φορά στα Αγγλικά το 1936.

Από τη δημοσίευσή του, το βιβλίο έχει μεταφραστεί σε δεκάδες γλώσσες. Έχει δεχθεί διάφορες κριτικές, έχει γίνει μπεστ σέλερ και έχει γίνει κλασικό βιβλίο της παιδικής λογοτεχνίας, το οποίο έχει προσαρμοστεί ακόμη και για το κινηματογράφο και το θέατρο.

Αποτέλεσε μεγάλη εμπορική επιτυχία στις Ηνωμένες Πολιτείες. Λόγω του περιεχομένου του είχε απαγορευτεί στην Ισπανία του Φράνκο και διατάχθηκε η πυρπόληση του στην Ναζιστική Γερμανία, ενώ ήταν το μόνο αμερικανικό βιβλίο που ήταν διαθέσιμο στην σταλινική Πολωνία (1948-56). Μετά το τέλος του Β΄ ΠΠ, 30.000 αντίτυπα του βιβλίου εκτυπώθηκαν και διανεμήθηκαν σε παιδιά στη Γερμανία το 1945 για την προώθηση της ειρήνης.

Το βιβλίο θεωρείται φιλειρηνικό κείμενο που υποστηρίζει τη μη μάχη καθώς και τη σύνδεση με τη φύση. Ο χαρακτήρας του Φερδινάνδος είναι ασυνήθιστος υπό το φως των συγκρούσεων που συμβαίνουν γύρω του. Υπάρχει, επίσης, διαμαρτυρία στο κείμενο κατά της παράδοσης των ταυρομαχιών. Τονίζει, επίσης, καλά το γεγονός ότι η επιλογή του σωστού για όλους, χωρίς να υποκύπτει κανείς σε κοινωνικές επιταγές, είναι σημαντική και μπορεί να διασφαλίσει την ευτυχία.

## Δείτε επίσης

* Ferdinand (ταινία)

## Εξωτερικοί σύνδεσμοι
* ''Ferdinand the Bull'' Turns 75, *[[The New York Times]]*, March 31, 2011
* "Ferdinand the Bull", in the Encyclopedia of Disney Animated Shorts.
*  Disney cartoon short.

Κατηγορία:Παιδικά βιβλία
Ριφά

Η **Ριφά** (, ) είναι η μεγαλύτερη, βάσει μεγέθους, πόλη στο Βασίλειο του Μπαχρέιν. Η Ριφά χωρίζεται σε δύο μέρη: την **Ανατολική Ριφά** και τη **Δυτική Ριφά**. Η πόλη βρίσκεται στο Νότιο Κυβερνείο.

Η πόλη αναπτύσσεται ταχύτατα, με την απογραφή πληθυσμού του 2001 να καταγράφει πληθυσμό 79.550 κατοίκων, αλλά μέχρι το 2008 εκτιμήθηκε στους 111.000 κατοίκους.

## Ιστορία
Η Ριφά ήταν παλαιότερα ο κύριος οικισμός στη Νήσο Μπαχρέιν, πριν αντικατασταθεί από το λιμάνι της Μανάμα κατά τη διάρκεια του 19ου αιώνα.

## Ανατολική Ριφά
Η Ανατολική Ριφά έχει πολλά αξιοθέατα, με ένα τέτοιο αξιοθέατο να είναι το Φρούριο Ριφά, το οποίο είναι επίσης γνωστό ως Φρούριο του Σεΐχη Σαλμάν μπιν Αχμάντ αλ Φατέχ. Η πόλη διαθέτει πολλά εμπορικά κέντρα και δύο κύριους εμπορικούς δρόμους. Επίσης, στην πόλη υπάρχουν το Παζάρι της Ριφά (, *Souk ar-Rifa*) και η Αγορά Δρόμου Μπουκουβάρα. Το πρώτο είναι μεγαλύτερο, ενώ το δεύτερο είναι πιο οργανωμένο και εκσυγχρονισμένο. Τα παιχνίδια γκολφ στο Royal Golf Club θεωρείται μία από τις κορυφαίες δραστηριότητες που πρέπει να κάνετε στην περιοχή. Μια νέα ανάπτυξη, που δημιουργήθηκε από την Arcapita, που ονομάζεται Riffa Views, είναι ένα μεγάλο οικιστικό και εμπορικό κέντρο. Το έργο περιλαμβάνει τεχνητές λίμνες, ένα διεθνές σχολείο, εμπορικές περιοχές, σούπερ μάρκετ και θα έχει πρόσβαση στο Royal Women's University που άνοιξε πρόσφατα. Το Enma Mall και το Lulu Hypermarket Mall είναι νέες προσθήκες στα ραγδαία αυξανόμενα εμπορικά κέντρα στην Ανατολική Ριφά.

## Δυτική Ριφά
Η Δυτική Ριφά είναι κυρίως μια κατοικημένη περιοχή. Οι περισσότερες από τις άρχουσες οικογένειες, τους υπουργούς και τους επενδυτές των επιχειρήσεων ζουν στη Δυτική Ριφά. Ο Βασιλιάς Χαμάντ μπιν Ίσα αλ Χαλίφα του Μπαχρέιν ζει εκεί, καθώς και ο Πρωθυπουργός, Σεΐχης Χαλίφα μπιν Σαλμάν Αλ Χαλίφα. Ο διάσημος πύργος ρολογιών της Ριφά βρίσκεται στο κέντρο της Δυτικής Ριφά.

Η Δυτική Ριφά έχει επίσης διάφορα ορόσημα, όπως το Παλάτι της Ριφά, όπου ζούσαν οι πρώην ηγέτες του Μπαχρέιν, ο Σεΐχης Σαλμάν μπιν Χαμάντ και ο Σεΐχης Ίσα μπιν Σαλμάν Αλ Χαλίφα. Η Δυτική Ριφά φιλοξενεί επίσης γνωστές πηγές, την Αλ Χαναγίνια και την Ουμ Γκουαΐφα, που κάποτε θεωρούνταν το πιο αγνό και καλύτερο νερό του Μπαχρέιν.

## Παραπομπές


### Βιβλιογραφία
* 

## Εξωτερικοί σύνδεσμοι

* Δορυφορικός χάρτης στο Maplandia.com

Κατηγορία:Οικισμοί στο Μπαχρέιν
Ρουέργκ

Το **Ρουέργκ** (, ) είναι μια πρώην επαρχία της Γαλλίας, που αντιστοιχεί περίπου στον σύγχρονο νομό Αβερόν. Η ιστορική πρωτεύουσα της περιοχής είναι το Ροντέζ. 

## Περιγραφή
μικρογραφία|Θέση του Ρουέργκ στον χάρτη της Γαλλίας
Το Ρουέργκ οριοθετείται στα βόρεια από την Ωβέρνη, στα νότια και νοτιοδυτικά από το Λανγκεντόκ, στα ανατολικά από το Ζεβωντάν και στα δυτικά από το Κερσί. Βρίσκεται στο κέντρο ενός τριγώνου που σχηματίζεται από τις κοινότητες Κλερμόν-Φεράν, Μονπελιέ και Τουλούζη.
Πριν από τη ρωμαϊκή κατάκτηση, η περιοχή κατοικήθηκε από τους Ρουτένους, έναν κελτικό λαό της Κεντρικής Ευρώπης.
αριστερά|μικρογραφία|176x176εσ|Το έμβλημα της Ρουέργκ
Κατά τη διάρκεια του Μεσαίωνα, η επαρχία άλλαξε κυρίαρχο αρκετές φορές. Ήταν κάποτε περιοχή των κομήτων της Τουλούζης, έγινε μέρος του Βασιλείου της Γαλλίας το 1271 πριν παραδοθεί στην Αγγλία, μετά τη Συνθήκη του Μπρετινί το 1360 για 8 χρόνια. Ανάμεσα στους ηγεμόνες της ήταν ο οίκος των Αρμανιάκ και το Λανγκεντόκ.

Με τη δημιουργία των νομών στη Γαλλία το 1790, η περιοχή έγινε νομός και μετονομάστηκε σε Αβερόν, παίρνοντας το όνομα από τον ποταμό Αβερόν που τη διασχίζει. Με τη δημιουργία του νομού Ταρν-ε-Γκαρόν το 1808, το καντόνι του Σαιντ-Αντονέν-Νομπλ-Βαλ αποσπάστηκε από το δυτικό άκρο του Αβερόν και μεταφέρθηκε διοικητικά στον νέο νομό.

Η επαρχία Ρουέργκ είχε έκταση 9.007 χλμ². Κατά την απογραφή του 1999 υπήρχαν 269.774 κάτοικοι στην επικράτειά της, με πυκνότητα μόλις 30 κατοίκους ανά τετραγωνικό χιλιόμετρο. 

Οι μεγαλύτερες αστικές περιοχές είναι το Ροντέζ, πρωτεύουσα του νομού Αβερόν, με 24.057 κατοίκους το 2017, οι δύο υπονομαρχίες του νομού το Μιγιώ (Αβερόν) με 22.109 κατοίκους το 2017και η Βιλφράνς-ντε-Ρουέργκ με 11.867 κατοίκους το 2017και η Ντεκαζβίλ με 5.360 κατοίκους το 2017.

Στην περιοχή υπάρχουν πολλά κάστρα που θυμίζουν το ηρωικό παρελθόν της.

## Παραπομπές


Κατηγορία:Πρώην επαρχίες της Γαλλίας
Κατηγορία:Πολιτισμικές και γλωσσολογικές περιοχές της Γαλλίας
Πόρτο Αμποΐμ

Το **Πόρτο Αμποΐμ** () είναι πόλη λιμάνι στην επαρχία Κουάνζα Σουλ της Ανγκόλας με πληθυσμό 91.605 κατοίκους καλύπτοντας έκταση 4.638&nbsp;χλμ². Στο παρελθόν το Πόρτο Αμποΐμ συνδεόταν με απομονωμένη σιδηροδρομική γραμμή 123&nbsp;χλμ. εύρους 610 mm με την Γκαμπέλα, αν και έκλεισε το 1987 λόγω του εμφυλίου πολέμου και της εγκατάλειψης των περισσότερων φυτειών καφέ, της μεγαλύτερης πηγής εσόδων της Γκαμπέλα. Αρχικά η πόλη ήταν γνωστή ως Κισόντε, ένα μικρό χωριό που αργότερα αποικίστηκε το 1587 από τους Πορτογάλους που το ονόμασαν Μπενγκέλα και αργότερα Μπενγκέλα Βέλια (Παλιά Μπενγκέλα) λόγω της δημιουργίας ενός άλλου οικισμού σήμερα γνωστού ως Μπενγκέλα που βρίσκεται 350&nbsp;χλμ. Το 1923, το όνομα άλλαξε σε **Πόρτο Αμποΐμ**. Πλέον το Πόρτο Αμποΐμ είναι μια από τις αναπτυσσόμενες βιομηχανικές περιοχές των ακτών της Ανγκόλας.

## Παραπομπές


Κατηγορία:Πόλεις της Ανγκόλας
Πουντόνγκ

Η **Πουντόνγκ** είναι μια περιφέρεια της Σαγκάη που βρίσκεται ανατολικά του ποταμού Χουανγκπού απέναντι από το ιστορικό κέντρο της πόλης της Σαγκάης στο Πουσί. Το όνομα αναφέρεται στην ιστορική του θέση ως «Η Ανατολική Όχθη» του ποταμού Χουανγκπού, ο οποίος διασχίζει το κέντρο της Σαγκάη, αν και τώρα διοικείται ως η **Νέα Περιοχή Πουντόνγκ**, μια νέα περιοχή σε επίπεδο πολιτείας που εκτείνεται μέχρι την Ανατολική Κινεζική Θάλασσα. 

Η παραδοσιακή περιοχή της Πουντόνγκ φιλοξενεί τώρα τη ζώνη χρηματοδότησης και εμπορίου Λουτζιατζουέι, το Χρηματιστήριο της Σαγκάη και πολλά από τα πιο γνωστά κτίρια της Σαγκάη, όπως ο Πύργος Οριένταλ Πέρλ, ο Πύργος Τζιν Μαο, το Παγκόσμιο Οικονομικό Κέντρο της Σαγκάης και ο Πύργος της Σαγκάη. Αυτοί οι μοντέρνοι ουρανοξύστες βρίσκονται απέναντι από το ιστορικό Γουαϊτάν του Πουσί, ένα κατάλοιπο πρώην ξένων παραχωρήσεων στην Κίνα. Η υπόλοιπη νέα περιοχή περιλαμβάνει το λιμάνι της Σαγκάη, την Έκθεση της Σαγκάη και το Αιώνιο Πάρκο, το υψηλής τεχνολογίας πάρκο της Τζανγκτζιάνγκ, το Διεθνές Αεροδρόμιο Πουντόνγκ της Σαγκάη, η φυλαγμένη περιοχή υγρότοπου Τζιοουντουανσά, τη Νέα πόλη Νανχουέι και το Θέρετρο της Ντίζνεϊ στην Σαγκάη.

## Ιστορία
Η Πουντόνγκ &#x2014; κυριολεκτικά "Η Ανατολική Όχθη του Ποταμού Χουανγκπού" &#x2014; αρχικά αναφερόταν μόνο στην λιγότερο ανεπτυγμένη γη απέναντι από την Παλιά Πόλη της Σαγκάη και σε ξένες παραχωρήσεις. Η περιοχή ήταν κυρίως καλλιεργήσιμη γη και αναπτύχθηκε μόνο αργά, με αποθήκες και αποβάθρες κοντά στην ακτή που διοικούσαν οι περιοχές Πουσί στη δυτική όχθη: Χουανγκπού, Γιανγκπού και Νάνσι. Η Πουντόνγκ ιδρύθηκε αρχικά ως κομητεία το 1958 έως το 1961, όταν ο νομός χωρίστηκε μεταξύ του Χουανγκπού, Γιανγκπού, Νάνσι, Γουσόνγκ και της κομητείας Τσουενσά. Την 1η Οκτωβρίου 1992, η αρχική περιοχή της κομητείας Πουντόνγκ και της κομητείας Τσουενσά συγχωνεύτηκαν και ιδρύθηκε η νέα περιοχή Πουντόνγκ.

Το 1993, η κινεζική κυβέρνηση δημιούργησε μια ειδική οικονομική ζώνη στη Τσουενσά, δημιουργώντας τη νέα περιοχή Πουντόνγκ. Το δυτικό άκρο της περιοχής Πουντόνγκ χαρακτηρίστηκε ως ζώνη χρηματοδότησης και εμπορίου Λουτζιατζουέι και έχει μετατραπεί σε οικονομικό κόμβο της σύγχρονης Κίνας. Κατασκευάστηκαν πολλά κτήρια ορόσημων, όπως ο πύργος Οριένταλ Πέρλ και ο ουρανοξύστης Τζιν Μαο (420.5 μέτρα), το Παγκόσμιο Οικονομικό Κέντρο της Σαγκάης ( 494 μέτρα) και ο Πύργος της Σαγκάη (632 μέτρα), το πρώτο τρίο στον κόσμο παρακείμενων υπερύψηλων ουρανοξυστών. Αυτά τα κτίρια &#x2014; όλα στη λεωφόρο του αιώνα και ορατά από το ιστορικό Γουαϊτάν &#x2014; αποτελούν πλέον τη κοινή γραμμή ορίζοντα της Σαγκάης.

Στις 6 Μαΐου 2009, αποκαλύφθηκε ότι το Κρατικό Συμβούλιο ενέκρινε την πρόταση για συγχώνευση της περιοχής Νανχουέι με την Πουντόνγκ και το μεγαλύτερο μέρος της ανατολικής Σαγκάη. Το 2010, η Πουντόνγκ φιλοξένησε τους κύριους χώρους της Έκθεσης της Σαγκάη, των οποίων οι χώροι αποτελούν πλέον δημόσιο πάρκο.

Η Νέα Περιοχή της Πουντόνγκ αποτελείται από την αρχική κομητεία Πουντόνγκ (βορειοανατολικό τμήμα της κομητείας της Σαγκάη), την κομητεία Τσουένσα και την κομητεία Νανχουέι.

## Παραπομπές


## Εξωτερικοί σύνδεσμοι
* 

Κατηγορία:Σαγκάη
Διαδικτυακή εγκυκλοπαίδεια

μικρογραφία|Η Βικιπαίδεια είναι ένα παράδειγμα διαδικτυακής εγκυκλοπαίδειας, το περιεχόμενο της οποίας δημιουργείται, εμπλουτίζεται και αναθεωρείται από Βικιπαιδιστές, κοινώς εθελοντές που συνεισφέρουν.
Η διαδικτυακή εγκυκλοπαίδεια είναι εγκυκλοπαίδεια προσβάσιμη μέσω του Διαδικτύου. Η ιδέα της δημιουργίας μιας δωρεάν εγκυκλοπαίδειας χρησιμοποιώντας το Διαδίκτυο μπορεί να εντοπιστεί τουλάχιστον στην πρόταση Interpedia του 1994. σχεδιάστηκε ως εγκυκλοπαίδεια στο Διαδίκτυο στην οποία ο καθένας θα μπορούσε να συνεισφέρει υλικό. Το έργο δεν έφυγε ποτέ από το στάδιο του σχεδιασμού και ξεπεράστηκε από έναν βασικό κλάδο παλιών τυπωμένων εγκυκλοπαίδιων.

Πολλές εγκυκλοπαίδειες είναι διαθέσιμες στον ιστότοπο του Internet Archive. Αν και το αρχικό κείμενο είναι ορατό, το αναγνώσιμο από το μηχάνημα κείμενο είναι συχνά κακό με πολλά σφάλματα στην Οπτική Αναγνώριση Χαρακτήρων. Τον Ιανουάριο του 1995, το Project Gutenberg άρχισε να δημοσιεύει το κείμενο ASCII της **[[Encyclopædia Britannica|Εγκυκλοπαίδειας Μπριτάνικα]]**, 11η έκδοση (1911), αλλά η διαφωνία σχετικά με τη μέθοδο σταμάτησε το έργο μετά τον πρώτο τόμο. Το Gutenberg αργότερα ξεκίνησε εκ νέου την εργασία ψηφιοποίησης και διόρθωσης αυτής της εγκυκλοπαίδειας. Το Project Gutenberg δημοσίευσε τόμους με αλφαβητική σειρά, η πιο πρόσφατη έκδοση είναι ο τόμος 17 Slice 8: Matter – Mecklenburg που δημοσιεύθηκε στις 7 Απριλίου 2013. Η τελευταία Μπριτάνικα ψηφιοποιήθηκε από τους εκδότες της και πουλήθηκε πρώτα ως CD- ROM, και αργότερα ως διαδικτυακή υπηρεσία. [4] Το 2001, το κείμενο ASCII και των 28 τόμων δημοσιεύθηκε στην 11η έκδοση της **Εγκυκλοπαίδειας Μπριτάνικα** κατά πηγή. προστέθηκε αξίωση πνευματικών δικαιωμάτων στο υλικό που περιλαμβάνεται. Ο ιστότοπος δεν υπάρχει πλέον. Άλλα έργα ψηφιοποίησης έχουν σημειώσει πρόοδο σε άλλους τίτλους. Ένα παράδειγμα είναι το Βιβλικό Λεξικό του Easton (1897) που ψηφιοποιήθηκε από την Christian Classics Ethereal Library. https://web.archive.org/web/20030803070823/http://www.ccel.org/e/easton/ebd/ Μια επιτυχημένη ψηφιοποίηση μιας εγκυκλοπαίδειας ήταν η διαδικτυακή προσαρμογή του Bartleby Project της Εγκυκλοπαίδειας Columbia, Έκτη Έκδοση, [7] στις αρχές του 2000 και ενημερώνεται περιοδικά. Υπάρχουν άλλοι ιστότοποι που παρέχουν διαδικτυακές εγκυκλοπαίδειες, ορισμένοι από τους οποίους είναι επίσης διαθέσιμοι στο Wikisource, αλλά οι οποίοι μπορεί να είναι πληρέστεροι από αυτούς στο Wikisource ή ενδέχεται να είναι διαφορετικές εκδόσεις.

## Παραπομπές


## Εξωτερικοί σύνδεσμοι
*
Gaon Music Chart

Το **Gaon Music Chart** είναι πίνακας εβδομαδιαίων αναφορών σχετικά με τη δημοτικότητα τραγουδιών και δίσκων στη Νότια Κορέα. Ο πίνακας ανήκει στην Korea Music Content Association, ενώ επιχορηγείται κι από το Υπουργείο Πολιτισμού, Αθλητισμού και Τουρισμού, με απώτερο σκοπό να φτάσει την αίγλη και την εγκυρότητα των αμερικανικών charts, *[[Billboard]]* και των ιαπωνικών Oricon. Η λειτουργία του ξεκίνησε από το 2010, όταν άρχισε να ερευνεί τις πωλήσεις. Η επίσημη λειτουργία του ξεκίνησε τον Φεβρουάριο του 2010, και η επίσημη τελετή έναρξης του, έγινε στο ξενοδοχείο Westin Hotels & Resorts, στη Σεούλ. Από το 2011, έχει καθιερώσει την τελετή βραβεύσεων Gaon Chart Music Awards.

Στην τελετή έναρξης, έλαβε χώρο και πρώτος του διαγωνισμός, όπου μοίρασε βραβεία σε καλλιτέχνες, για παράδειγμα, στο girl group Girls' Generation, έδωσε βραβείο Καλύτερου Συγκροτήματος για τον Ιανουάριο, και στο boy band Super Junior, έδωσε το βραβείο του Καλύτερου Άλμπουμ για το 2009. Για τον περαιτέρω εορτασμό ερμηνεύτηκε και το επιτυχημένο single "We Fell In Love", από τους Τζο Κουόν, των 2AM και την Gain, των Brown Eyed Girls, το οποίο έλαβε το βραβείο του καλύτερου εβδομαδιαίου ringtone. Τον επόμενο χρόνο και συγκεκριμένα τον Φεβρουάριου του 2011, άρχισε να δημοσιεύει τις πληροφορίες του διαδικτυακά (για όλα τα είδη δίσκων — online και offline —), κι αυτό έγινε για πρώτη φορά μετά από 3 χρόνια, όταν η Music Industry Association της Κορέας, σταμάτησε να συλλέγει πληροφορίες πωλήσεων. 

Τα Gaon, αποτελούνται από δύο βασικές κατηγορίες: το Gaon Album Chart και το Gaon Digital Chart, στα οποία καταμετρώνται και παρουσιάζονται στοιχεία πωλήσεων δίσκων και singles τόσο από τη Νότια Κορέα, όσο κι από το εξωτερικό, σε εβδομαδιαία, μηναία και ετήσια βάση. Η πρώτη κατηγορία καταμετρά και αναφέρει τις φυσικές πωλήσεις αντιτύπων, συλλέγοντας πληροφορίες κι από δισκογραφικές εταιρείες,  ενώ η δεύτερη τις ψηφιακές, στις οποίες συμπεριλαμβάνονται downloads και streams (χωρίς να καταμετρά ραδιοφωνικές ακροάσεις). Στη δεύτερη κατηγορία παίρνει πληροφορίες από εταιρείες όπως η  Genie, η Melon και η Mnet. Από τον Απρίλιο του 2018, ξεκίνησε να δίνει σε ψηφιακά κομμάτια και πιστοποιήσεις.

## Παραπομπές


## Εξωτερικοί σύνδεσμοι
* Gaon chart official homepage 
* KMCA official homepage

Κατηγορία:Μουσική στη Νότια Κορέα
Girls' Generation

Οι **Girls' Generation** (κορεατικά: 소녀시대, RR: *Sonyeo Sidae*), γνωστοί και ως **SNSD**,  είναι ένα νοτιοκορεατικό girl group, που δημιουργήθηκε το 2007, από την εταιρεία SM Entertainment. Το σχήμα αποτελείται από οκτώ μέλη, τις Taeyeon, Sunny, Tiffany, Hyoyeon, Yuri, Sooyoung, Yoona, και Seohyun. Η αρχική του σύνθεση περιελάμβανε ένα ακόμα μέλος, την Jessica, η οποία αποχώρησε τον Σεπτέμβριο του 2014.  Πρόκειται για ένα από τα σπουδαιότερα συγκροτήματα του Κορεατικού Κύματος, που έχει πολυάριθμες βραβεύσεις και υποψηφιότητες, ενώ στη χώρα τους, του έχουν δώσει αρκετά τιμητικά προσωνύμιο όπως το «Εθνικό Girl Group». 

Το ντεμπούτο του στη μουσική βιομηχανία, το σχήμα, το έκανε το 2007, με τον δίσκο *Girls' Generation* και το single "Into the New World". Ωστόσο, περισσότερη δημοτικότητα ήρθε το 2009, μετά την κυκλοφορία του single "Gee", το οποίο έφτασε στην κορυφή του *Music Bank*, για εννέα εβδομάδες καταρρίπτοντας το προηγούμενο ρεκόρ, ενώ στο Melon, υπήρξε το δημοφιλέστερο κομμάτι για τη δεκαετία του 2000. Μεταξύ του 2009 και του 2010, με τις κυκλοφορίες κι άλλων singles, όπως το "Tell Me Your Wish (Genie)", το "Oh!" και το "Run Devil Run", η δημοτικότητά του ανέβηκε περαιτέρω. Το 2010, κυκλοφόρησαν και το δεύτερο άλμπουμ τους, ονόματι *Oh!*, κερδίζοντας στα Golden Disc Awards, στην κατηγορία Καλύτερο Άλμπουμ της Χρονιάς. 

Το 2011, το συγκρότημα προσπάθησε να ανοιχτεί και στην ιαπωνική αγορά, κυκλοφορώντας τον πρώτο τους ιαπωνικό ομώνυμο δίσκο, ο οποίος πούλησε όσο κανείς άλλος στην Ιαπωνία για μη ιαπωνικό girl group. Το 2011, κυκλοφόρησαν παράλληλα και τον τρίτο τους δίσκο, ονόματι *The Boys*, ο οποίος ήταν ο πιο επιτυχημένος σε πωλήσεις στη χώρα. Το ομώνυμο single του δίσκου, κυκλοφόρησε και στα αγγλικά, σε μία προσπάθεια του σχήματος να επεκταθεί διεθνώς. Κατόπιν, ακολούθησαν άλλα τρια άλμπουμ: το *I Got a Boy* (2013), το *Lion Heart* (2015) και το *Holiday Night* (2017). Το συγκρότημα, έκτοτε έχει σταματήσει χωρίς να έχει διαλυθεί και τα μέλη του αναζητούν σόλο καριέρες.

## Παραπομπές


## Εξωτερικοί σύνδεσμοι

*
*
*

Κατηγορία:K-pop συγκροτήματα
Βουλή των Αντιπροσώπων (Μπελίζ)

Η **Βουλή των Αντιπροσώπων** της Μπελίζ είναι ένα από τα δύο τμήματα της Εθνοσυνέλευσης, με το άλλο να αποτελεί τη Γερουσία. Δημιουργήθηκε σύμφωνα με το Σύνταγμα του 1981 . Τα μέλη ονομάζονται συνήθως "Αντιπρόσωποι της περιοχής".

Οι εκπρόσωποι της περιοχής εκλέγονται κερδίζοντας την πλειονότητα των ψήφων στις αντίστοιχες εκλογικές τους περιφέρειες στο πλαίσιο του συστήματος πλειοψηφικού . Το σώμα προέρχεται άμεσα από τη Νομοθετική Συνέλευση της Βρετανικής Ονδούρας που δημιουργήθηκε το 1954 με εννέα εκλεγμένα μέλη. Έκτοτε το σώμα έχει διευρυνθεί αρκετές φορές με αύξηση των μελών της σε 18 το 1961, 28 το 1984, 29 το 1993 και τελικά σε 31 το 2008. Ο αρχηγός του πλειοψηφήσαντος κόμματος συνήθως γίνεται πρωθυπουργός της Μπελίζ.

## Επόμενες εκλογές
Σύμφωνα με το άρθρο 84 του Συντάγματος της Μπελίζ, η Εθνοσυνέλευση πρέπει να διαλυθεί "πέντε χρόνια από την ημερομηνία που συναντήθηκαν για πρώτη φορά τα δύο Σώματα της πρώην Εθνοσυνέλευσης", εκτός εάν διαλυθούν νωρίτερα από τον Γενικό Κυβερνήτη της Μπελίζ έπειτα από πρόταση του πρωθυπουργού.  και οι εκλογές πραγματοποιηθούν εντός τριών μηνών από τη διάλυση.  Το σημερινό κοινοβούλιο συνεδρίασε για πρώτη φορά την Παρασκευή 13 Νοεμβρίου 2020, οπότε οι επόμενες εκλογές πρέπει να διεξαχθούν το αργότερο στις 13 Φεβρουαρίου 2026.

## Προηγούμενες εκλογές
Οι πιο πρόσφατες γενικές εκλογές στη Βουλή των Αντιπροσώπων, που πραγματοποιήθηκαν στις 12 Μαρτίου 2025, ήταν οι 17ες από το 1954, όταν καθιερώθηκε η καθολική ψηφοφορία για τους εγγράμματους ενήλικες και οι  8ες από την ανεξαρτησία της χώρας από το Ηνωμένο Βασίλειο το 1981. Το Ενωμένο Κόμμα του Λαού με επικεφαλής τον Τζόνι Μπρικένιο εισήλθε στην κυβέρνηση για πρώτη φορά μετά την εκλογική νίκη του 2003 .Κέρδισε 26 έδρες, ενώ το Ενωμένο Δημοκρατικό Κόμμα κέρδισε μόνο 5 έδρες. 

## Πρόεδροι της Βουλής

## Παραπομπές


## Εξωτερικοί σύνδεσμοι
* Βουλή των Αντιπροσώπων του Μπελίζ

Κατηγορία:Εθνικές κάτω βουλές
Γενισέισκ

[μικρογραφία| Το Γενισέισκ ήταν μια σημαντική διασταύρωση στις [ποτάμιες διαδρομές της Σιβηρίας]]
Το **Γενισέισκ** () είναι μια πόλη στο Κράι Κρασνογιάρσκ της Ρωσίας, που βρίσκεται στον ποταμό Ιενισέη. 

Στην ρωσική απογραφή του 2010, η πόλη είχε πληθυσμό 18.766 κατοίκων, το 2002 είχε 20.394 κατοίκους, το 1989 είχε 22.981 κατοίκους και το 1970 είχε 20.000 κατοίκους.

Η πόλη απέχει 348 χιλιόμετρα από το Κρασνογιάρσκ.

## Ιστορία
Το Γενισέισκ, η πρώτη πόλη πάνω στον ποταμό Ιενισέη, ιδρύθηκε το 1619 ως φυλακή υπό την διοίκηση της πόλης Τομπόλσκ. Παραδοσιακά αποτέλεσε τόπο εξορίας.

Λόγω της ιδιαίτερης γεωγραφικής της θέσης, γρήγορα αποτέλεσε το διοικητικό και οικονομικό κέντρο της Ανατολικής Σιβηρίας. 

Έπαιξε σημαντικό ρόλο στον αποικισμό της Ρωσίας στην Ανατολική Σιβηρία τον 17ο - 18ο αιώνα. Η τοποθεσία του οφείλεται στις ποτάμιες διαδρομές της Σιβηρίας από τα Ουράλια, μέχρι τον Ομπ, τον ποταμό Κετ και πάνω από ένα πέρασμα του Ιενισέη και από εκεί στη λεκάνη Ιενισέη.

Έγινε λιγότερο σημαντικό λόγω της οδικής και σιδηροδρομικής κατασκευής πιο νότια. 

Το 1876, εγκαταστάθηκε τηλεγραφική σύνδεση με την πόλη του Κρασνογιάρσκ.

Με την άνοδο των Μπολσεβίκων, τα περισσότερα προπολεμικά ονόματα των οδών στην πόλη άλλαξαν.

Η παλιά πόλη περιλαμβάνεται από τη ρωσική κυβέρνηση στον κατάλογο των Μνημείων Παγκόσμιας Κληρονομιάς της χώρας από το 2000.

## Διοικητικό και δημοτικό καθεστώς
Στο πλαίσιο των διοικητικών διαιρέσεων, το Γενισέισκ αποτελεί διοικητικό κέντρο του διαμερίσματος Γενισέισκι, παρόλο που δεν αποτελεί μέρος αυτού. Ως διοικητικό τμήμα, ενσωματώνεται ξεχωριστά ως η **πόλη κράι του Γενισέισκ,** μια διοικητική μονάδα με καθεστώς ίσο με αυτό των περιφερειών. Ως δημοτική διαίρεση, η πόλη κράι του Γενισέισκ ενσωματώνεται ως **Αστικό Οκρούγκ του Γενισέισκ**.

## Μεταφορές
Η πόλη εξυπηρετείται από το αεροδρόμιο Γενισέισκ.

## Κλίμα
μικρογραφία|285x285εσ|Μοναστήρι της Μεταμόρφωσης του Σωτήρος, Γενισέισκ
Το Γενισέισκ έχει ένα υποαρκτικό κλίμα (κλιματική ταξινόμηση Κέππεν *Dfc* ), με μακρούς, εξαιρετικά κρύους χειμώνες και σύντομα, ζεστά καλοκαίρια. Η βροχόπτωση είναι μέτρια και είναι κάπως υψηλότερη το καλοκαίρι από ό,τι κατά τη διάρκεια άλλων περιόδων του έτους. Επηρεάζεται λιγότερο από ξερούς σιβηρικούς αντικυκλώνες το χειμώνα από τις περιοχές πιο ανατολικά.

Το Γενισέισκ έχει υψηλές χιονοπτώσεις για τα δεδομένα της Σιβηρίας με συνολικά 207,8 χιλιοστά υετού μεταξύ Οκτωβρίου και Απριλίου, αν και κατά μέσο όρο όχι πολύ υψηλές ποσότητες σε σύγκριση με ψυχρά κλίματα κοντά στους ωκεανούς.

## Αξιοθέατα
* **Καθεδρικός της Ανάληψης.** Χαρακτηριστικό παράδειγμα σιβηρικής μπαρόκ αρχιτεκτονικής, ο ναός αυτός χτίστηκε στα τέλη του 18ου αιώνα.
* **Μοναστήρι της Μεταμόρφωσης του Σωτήρος**
* **Μουσείο Φοτοΐζμπα**. Το μουσείο προσφέρει ξεναγήσεις, που βασίζονται στην ιστορία του παλιού αυτοκρατορικού οικισμού του Γενισέισκ, της καθημερινής ζωής και των κατοίκων του. Με ξεχωριστά εκθέματα και ιστορικές φωτογραφίες της πόλης, δημιουργείται μια μοναδική ατμόσφαιρα του μακρινού παρελθόντος.

## Παραπομπές


## Εξωτερικοί σύνδεσμοι
* 

Κατηγορία:Ενδεικτικός κατάλογος Μνημείων Παγκόσμιας Κληρονομιάς
Κατηγορία:Πόλεις της Ρωσίας
Σόρια

Η **Σόρια** είναι πόλη της Ισπανίας και πρωτεύουσα της ομώνυμης επαρχίας στην αυτόνομη κοινότητα της Καστίλλης και Λεόν. Έχει 39398 κατοίκους και είναι χτισμένη σε υψόμετρο 1063 μέτρα.   

## Πηγές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Καστίλη και Λεόν
Ντούρατ Αλ Μπαχρέιν

Το **Ντούρατ Αλ Μπαχρέιν** () είναι το τρίτο μεγαλύτερο τεχνητό νησί στο Μπαχρέιν, μετά τη Βόρεια Πόλη και τα νησιά Ντιγιάρ Αλ Μουχάρακ. Βρίσκεται 40,5 χιλιόμετρα νότια της πρωτεύουσας Μανάμα στη νήσο Μπαχρέιν και απέχει 54 χιλιόμετρα από το Διεθνές αεροδρόμιο του Μπαχρέιν.

## Περιγραφή
Τα νησιά Ντούρατ Αλ Μπαχρέιν περιλαμβάνουν ξενοδοχεία πέντε αστέρων, γήπεδο γκολφ 18 οπών, θέρετρα σπα, τζαμιά, πάρκα αναψυχής, διεθνή σχολεία, 12 γέφυρες και μαρίνα. Η μαρίνα θα εκτείνεται σε τρία από τα νησιά και θα καλύπτει έκταση περίπου 0,7 τετραγωνικών χιλιομέτρων με κόστος περίπου 1,3 δις δολάρια.

Η μαρίνα είναι μια κοινοπραξία μεταξύ της Durrat Khaleej Al Bahrain Company και του Tameer, ενός από τους κορυφαίους προγραμματιστές της περιοχής του Συμβουλίου Συνεργασίας του Κόλπου . Η ανάπτυξη της μαρίνας είναι η πρώτη του τύπου της και του μεγέθους της στη Μέση Ανατολή.

## Ιστορία
Το 2002, καθορίστηκαν σχέδια για το έργο. Οι εργασίες ξεκίνησαν το 2004. Τον Φεβρουάριο του 2008, οι εργασίες για το έργο διακόπηκαν, καθώς περισσότεροι από 1.300 εργαζόμενοι σταμάτησαν την εργασία σε μια διαφωνία σχετικά με τις αμοιβές. Οι εργαζόμενοι που ήταν εγκατεστημένοι σε στρατόπεδο εργασίας στο εργοτάξιο, απήργησαν απαιτώντας καλύτερους μισθούς και παραπονέθηκαν για τις κακές συνθήκες διαβίωσης. Η απεργία τερματίστηκε σε σύντομο χρονικό διάστημα.

## Γεωγραφία
Το έργο ύψους 7 δισεκατομμυρίων δολαρίων αποτελείται από μια σειρά από 15 μεγάλα τεχνητά νησιά, τα οποία καλύπτουν έκταση περίπου 5 τετραγωνικών χιλιομέτρων. Έχει έξι ατόλες, πέντε νησιά σε σχήμα ψαριού, δύο νησιά σε σχήμα ημισελήνου και δύο ακόμη μικρά νησιά που σχετίζονται με την περιοχή της Μαρίνας.

## Διοίκηση
Το νησί ανήκει στο Νότιο Κυβερνείο. Η εταιρεία ανάπτυξης ίδρυσε έναν οργανισμό για τη διαχείριση της τρέχουσας λειτουργίας του έργου. Ο Τζούλιαν Μπάτσον διορίστηκε ως ο πρώτος Διευθύνων Σύμβουλος της Durrat Resort Management.

## Μεταφορά
Τα νησιά έχουν δύο ανυψωμένους δρόμους που τα συνδέουν με τη νήσο Μπαχρέιν.

## Συλλογή εικόνων

Αρχείο:Un-bahrain.png|Χάρτης 1
Αρχείο:Southern Governorate in Bahrain 2014.svg|Χάρτης περιοχής
Αρχείο:Durrat Al Bahrain Model Pict 1.jpg|Διαφημιστική αφίσα των νησιών.
Αρχείο:Durrat Al Bahrain Model Pict 2.jpg|Μοντέλο του Ντούρατ Αλ Μπαχρέιν, όπως φαίνεται στο *Cityscape Abu Dhabi 2007*.
Αρχείο:Durrat Al Bahrain, Persian Gulf.JPG|Φωτογραφία Ντούρατ Αλ Μπαχρέιν από το διάστημα.


## Παραπομπές


Κατηγορία:Οικισμοί στο Μπαχρέιν
Κατηγορία:Νησιά του Μπαχρέιν
Κατηγορία:Τεχνητά νησιά του Μπαχρέιν
Κατηγορία:Λήμματα που περιέχουν κείμενο στα αραβικά
Μπετ (τραγουδίστρια)

Η **Ελίσαμπεθ Ροδέργκας Κολς**, πιο γνωστή ως **Μπετ**, γεννήθηκε στις 23 Δεκεμβρίου 1981 και είναι Ισπανίδα τραγουδίστρια και ηθοποιός.

## Βιογραφία
Η Μπετ γεννήθηκε στη Σούρια. Μετά το τέλος του σχολείου, σπούδασε μουσικό θέατρο στη Βαρκελώνη και έζησε για λίγο στο Ηνωμένο Βασίλειο, καθώς  συμμετείχε και σε ανθρωπιστικές αποστολές στην Αφρική.

Το 2002, μπήκε στο σόου μουσικού ταλέντου *Operación Triunfo*. Τερμάτισε τρίτη, αλλά σε ξεχωριστή ψηφοφορία επιλέχθηκε από το κοινό για να συμμετάσχει στον Διαγωνισμό Τραγουδιού της Eurovision 2003. Τερμάτισε όγδοη στην Eurovision με το τραγούδι "Dime" (Tell Me), το οποίο ήταν η νούμερο ένα επιτυχία στην Ισπανία. Αυτή η έκδοση του διαγωνισμού ήταν το τηλεοπτικό πρόγραμμα με την μεγαλύτερη παρακολούθηση στην Ισπανία το 2003. Η Μπετ αναφέρθηκε από τον Βρετανό σχολιαστή Τέρι Γουόγκαν ως η Κάιλι Μινόγκ με dreadlocks, το οποίο παίχτηκε πολλές βρετανικές ταμπλόιντ.

Η Beth κυκλοφόρησε το πρώτο της άλμπουμ στούντιο με τίτλο *Otra realidad*, το οποίο περιελάμβανε το "Dime", στις 23 Απριλίου 2003 με τη Vale Music. Έφτασε στο νούμερο ένα στο εβδομαδιαίο Ισπανικό Διάγραμμα (Τσαρτ) των Άλμπουμ και πούλησε 200.000 αντίτυπα. Κατέταξε στη δέκατη θέση των τσαρτ των άλμπουμ στο τέλος του έτους.

Το 2004, η Beth κυκλοφόρησε το ζωντανό άλμπουμ και DVD *Palau de la Música Catalana*, από την πρώτη περιοδεία της συναυλίας της *Gira Otra realidad 03-04*.

Στις 9 Οκτωβρίου 2006, η Beth κυκλοφόρησε το δεύτερο στούντιο άλμπουμ της, *My Own Way Home*, αυτή τη φορά με την Warner Music. Το μεγαλύτερο μέρος του άλμπουμ συντάχθηκε στο Λονδίνο.

Στις 18 Μαΐου 2010, η Beth κυκλοφόρησε το πρώτο της άλμπουμ στα καταλανικά, *Segueix-me el fil*. Ταυτόχρονα, ανέπτυξε καριέρα ως ηθοποιός του θεάτρου, και το 2013 πρωταγωνίστησε στη μουσική σκηνή *La Dona vinguda del futur*, σε παραγωγή του Teatre Nacional de Catalunya και δημιουργήθηκε από τους Marc Rosich και Guille Milkyway.

Το τέταρτο στούντιο άλμπουμ της Beth, *Família* κυκλοφόρησε το 2013.

## Δισκογραφία
* Otra realidad (2003)
* Palau De La Música Catalana (2004)
* My Own Way Home (2006)
* Segueix-me el fil (2010)
* Família (2013)

## Παραπομπές

## Εξωτερικοί σύνδεσμοι

*Επίσημη ιστοσελίδα 

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 2003
Παρκ Μπομ

Η **Παρκ Μπομ** (κορεατικά:  박봄, RR: *Bak Bom* MR: *Pak Pom*, 24 Μαρτίου 1984), παλαιότερα γνωστή ως **Bom**, είναι Νοτιοκορεάτισσα τραγουδίστρια, περισσότερο γνωστή για τη συμμετοχή της στο γυναικείο συγκρότημα 2NE1, στο οποίο υπήρξε μέλος από το 2009 έως και το 2016, όπου και διαλύθηκαν, ένα από τα πιο επιτυχημένα γυναικεία συγκροτήματα όλων των εποχών. Η Μπομ, γεννήθηκε στη Σεούλ κι έχει μία αδελφή μουσικό, παίκτρια του τσέλου. Τις εγκύκλιες σπουδές της τις έκανε στις Ηνωμένες Πολιτείες, όπου κατά τη διάρκεια χρόνων της στο δημοτικό διαγνώστηκε με ΔΕΠΥ. Αργότερα, γύρισε στην πατρίδα της για να αναζητήσει καριέρα στη μουσική βιομηχανία. 

Η καριέρα της ξεκινάει αρχίζοντας να κάνει οντισιόν στην εταιρεία YG Entertainment, όπου βάσει των λεγομένων του ιδρυτή της, Γιανγκ Χιαν-σακ, έγινε δεκτή μετά από τρεις προσπάθειες. Κατά την παραμονή της εκεί ως εκπαιδευομένη, διαγνώστηκε με λεμφαδενοπάθεια, ασθένεια που την ταλαιπωρεί έως και σήμερα.  Το 2006, ξεκίνησε δειλά δειλά τα πρώτα της βήματα, όταν συμμετείχε σε δύο σινγκλ των ήδη δημοφιλών Bing Bang. Η μεγάλη επιτυχία για αυτήν άρχισε να ξεκινάει από το 2009, όταν η YG, δημιούργησε το girl group 2NE1 και τη διόρισε ως βασική τραγουδίστρια. Το νεοσύστατο σχήμα, συνεργάστηκε με τους Bing Bang σε ένα τραγούδι και σχεδόν αμέσως απέκτησαν δημοφιλία.

Η επόμενη πενταετία κύλησε άκρως επιτυχημένα για αυτήν και το σχήμα, το οποίο κατάφερε πολύ μεγάλες πωλήσεις και βραβεύσεις. Ωστόσο, από το 2014, άρχισε να συναντά κάποιες δυσκολίες στην καριέρα της, αρχικά υπήρξε ύποπτη για κατοχή και εισαγωγή ναρκωτικών, όμως η κατηγορίες δεν καρποφόρησαν. Και, τέλος, το 2016, το επιτυχημένο συγκρότημα που συμμετείχε διαλύθηκε. Από το 2018, άρχισε ξανά να βγαίνει στο προσκήνιο, όταν υπέγραψε συμβόλαιο στη νεοσύστατη εταιρεία D-Nation Entertainment, κυκλοφορώντας εκεί το επιτυχημένο πρώτο της σινγκλ άλμπουμ, *Spring*, το 2019. Κατά τη διάρκεια της επιτυχίας που βίωνε στους 2NE1, έκανε και μία συμμετοχή καμέο στον κινηματογράφο, στην ταινία *Girlfriends*, καθώς επίσης και στην τηλεόραση, με κυριότερη αναφορά, την τηλεοπτική σειρά *Roommate* (2014).

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτισσες τραγουδίστριες
SM Entertainment

Η **SM Entertainment Co., Ltd.** (κορεατικά: SM엔터테인먼트) είναι η μεγαλύτερη εταιρεία ψυχαγωγίας της Νότιας Κορέας, που ιδρύθηκε το 1995 από τον Λι Σόου-μαν. Η εταιρεία έχει αναπτύξει και διαδώσει πολλά αστέρια της K-pop με τεράστια παγκόσμια αναγνώριση. Στη SM πιστώνεται ότι ηγήθηκε του παγκόσμιου φαινομένου της K-pop και της μουσικής πλευράς του "Hallyu",  επίσης γνωστό ως Κορεατικό Κύμα, με πρώιμες επιτυχίες στο εξωτερικό όπως με καλλιτέχνες όπως HOT και BoA. Πλέον αναφέρεται ως μία από τις τέσσερις μεγάλες εταιρείες ψυχαγωγίας της Νότιας Κορέας, μαζί με την YG Entertainment, την JYP και την HYBE Entertainment. 

Η εταιρεία έχει επίσης εκπροσωπήσει καλλιτέχνες της K-pop όπως Kangta, SES, TVXQ!, CSJH The Grace, Super Junior, Girls' Generation, J-Min, SHINee, f (x), Zhou Mi, Exo, Red Velvet, NCT και Aespa, ενώ παλιότεροι καλλιτέχνες που εκπροσώπησε ήταν όπως Fly to the Sky, Shinhwa, TraxX και Henry Lau. Διαχειρίζεται επίσης ηθοποιούς, συμπεριλαμβανομένων των Κιμ Μιν-τζονγκ και Λι Γιον-χάι. Στην Ιαπωνία, η SM Entertainment δημοσιεύει έργα της μέσω της Avex Trax για καλλιτέχνες όπως οι Ayumi Hamasaki, Namie Amuro και Koda Kumi, καθώς και καλλιτέχνες του Johnny's Entertainment όπως οι Arashi και KAT-TUN. 

Μετά την αποφοίτησή του από το Κρατικό Πανεπιστήμιο της Καλιφόρνια, Northridge στις Ηνωμένες Πολιτείες, ο Λι Σόου-μαν επέστρεψε στην πατρίδα του και το 1989 ίδρυσε αυτό που ήταν τότε γνωστό ως "SM Studio" στη γειτονιά Apgujeong του Gangnam της Σεούλ. Τον Φεβρουάριο του 1995, η εταιρεία άλλαξε το όνομά της σε SM Entertainment και δημιούργησε το κεφάλαιο της. Ο πρώτος της CEO, ήταν ο Τζον Χε-ικ, το 1995,  όπου αντικαταστάθηκε από τον Κιμ Κιονγκ-ουόκ. Στη συνέχεια, η SM ανέπτυξε ένα εσωτερικό σύστημα παραγωγής και δημιούργησε μια σειρά επιτυχημένων καλλιτεχνών, όπως το boy band HOT το 1996, το girl group SES το 1997, το boy band Shinhwa το 1998, το R&B ντούο Fly to the Sky το 1999 και τη σολίστ BoA το 2000.

## Παραπομπές


## Εξωτερικοί σύνδεσμοι

* 

Κατηγορία:Μουσική στη Νότια Κορέα
Κατηγορία:Νοτιοκορεατικά εμπορικά σήματα
Άγιο Δισκάριο

μικρογραφία|Τα ιερά Σκεύη. Αριστερά το Άγιο Δισκάριο με τον Αστερίσκο
Το **Άγιο Δικάριο** ή **Άγιος Δίσκος** (μικρός ασημένιος δίσκος στηριζόμενος σε βάση) είναι λειτουργικό σκεύος της Ορθόδοξης Εκκλησίας, που χρησιμοποιείται στο μυστήριο της Θείας Ευχαριστίας. Πάνω σε αυτό τοποθετείται ο  *Αμνός*, κομμάτι άρτου που κατά τη Θεία Λειτουργία θα μεταβληθεί σε σώμα και αίμα Χριστού. Επίσης τοποθετούνται οι μερίδες της Παναγίας, των Αγγέλων, των Αγίων, των ζώντων και των κεκοιμημένων. Χρησιμοποιείται επίσης στην τελετή των εγκαινίων των Ιερών Ναών, για τη μεταφορά των λειψάνων των Μαρτύρων.

Συμβολίζει διάφορα πράγματα, όπως τη φάτνη, τη νεκρική κλίνη του Χριστού και τη Γη. Καλύπτεται από τον αστερίσκο, που συμβολίζει τον Ουρανό.

## Παραπομπές


Κατηγορία:Λειτουργικά σκεύη
Κατηγορία:Θεία Ευχαριστία
Πολιορκία της Κωνσταντινούπολης (1235)

Η **Πολιορκία της Κωνσταντινούπολης (1235)** ήταν μιία κοινή πολιορκία Βουλγαρίας-Νίκαιας στην πρωτεύουσα της Λατινικής αυτοκρατορίας . Ο Λατίνος αντιβασιλιάς Ιωάννης του Μπριέν πολιορκήθηκε από τον Αυτοκράτορα της Νίκαιας Ιωάννη Γ΄ Βατάτζη και τον τσάρο Ιβάν Ασέν Β΄ της Βουλγαρίας . Η πολιορκία ήταν ανεπιτυχής.

## Προοίμιο
Μετά το τέλος του αυτοκράτορα Ροβέρτου του Κουρτεναί το 1228, δημιουργήθηκε μία αντιβασιλεία υπό τον Ιωάννη του Μπριέν. Μετά την καταστροφική ήττα της ηγεμονίας της Ηπείρου από τους Βουλγάρους στη Μάχη της Κλοκοτνίτσας,   η απειλή του Θεοδώρου Κομνηνού Δούκα για τη Λατινική αυτοκρατορία έπαυσε, μόνο για να αντικατασταθεί από την απειλή της Νίκαιας, η οποία άρχισε να αποκτά εδάφη στην Ελλάδα. Ο Αυτοκράτορας Ιωάννης Γ΄ Βατάτζης της Νίκαιας συνήψε με τη Βουλγαρία συμμαχία, η οποία το 1235 είχε ως αποτέλεσμα μία κοινή εκστρατεία κατά της Λατινικής Αυτοκρατορίας.

## Η πολιορκία
Το 1235 ο Άγγελος Α΄ Σανούδος, δεύτερος δούκας της Νάξου, έστειλε μία ναυτική μοίρα για την υπεράσπιση της Κωνσταντινούπολης, όπου ο αντιβασιλιάς Ιωάννης του Μπριέν επολιορκείτο από τον Ιωάννη Γ΄ Βατάτζη Αυτοκράτορα της Νίκαιας και τον Ιβάν Ασέν Β΄ της Βουλγαρίας. Η κοινή πολιορκία Νίκαιας-Βουλγαρίας ήταν ανεπιτυχής.  Οι σύμμαχοι υποχώρησαν το φθινόπωρο, λόγω του επερχομένου χειμώνα. Ο Ιβάν Ασέν Β΄ και ο Βατάτζης συμφώνησαν να συνεχίσουν την πολιορκία τον επόμενο χρόνο, αλλά ο Βούλγαρος τσάρος αργότερα αρνήθηκε να στείλει στρατεύματα. Με το τέλος του Ιωάννη του Μπριέν το 1237, οι Βούλγαροι έσπασαν τη συνθήκη με τον Βατάτζη, λόγω της πιθανότητας του Ιβάν Ασέν Β΄ να γίνει αντιβασιλιάς της Λατινικής αυτοκρατορίας. 

Με την περαιτέρω παρέμβαση του Αγγέλου Α΄, υπογράφηκε ανακωχή μεταξύ των δύο κρατών για δύο χρόνια.

## Κατάληξη
Μέχρι το 1247, ο στρατός της Νικαίας είχε περικυκλώσει αποτελεσματικά την Κωνσταντινούπολη, με μόνο τα ισχυρά τείχη της Πόλης να τον συγκρατούν· η Μάχη της Πελαγονίας το 1258 σηματοδότησε την αρχή του τέλους της Λατινικής κυριαρχίας στην Κωνσταντινούπολη. Έτσι στις 25 Ιουλίου 1261, με τα περισσότερα από τα Λατινικά στρατεύματα μακριά σε εκστρατεία, ο στρατηγός της Νίκαιας Αλέξιος Στρατηγόπουλος βρήκε μια, χωρίς φύλαξη, πύλη της πόλης και εισήλθε με τα στρατεύματά του, αποκαθιστώντας τη Ρωμαϊκή Αυτοκρατορία για τον Αυτοκράτορά του Μιχαήλ Η΄ Παλαιολόγο.

## Δείτε επίσης
* Πολιορκία της Κωνσταντινούπολης (1203)
* Πολιορκία και άλωση της Κωνσταντινούπολης (1204)
* Πολιορκία της Κωνσταντινούπολης (1260)

## Βιβλιογραφικές αναφορές

### Βιβλιογραφία
* 

## Εξωτερικοί σύνδεσμοι
* ''Η Λατινική κατοχή στα Ελληνικά εδάφη - Η Λατινική Αυτοκρατορία'', από το Ίδρυμα του Ελληνικού Κόσμου

Κατηγορία:13ος αιώνας στη Βουλγαρία
Κατηγορία:Πολιορκίες της Κωνσταντινούπολης
Κατηγορία:Πολιορκίες των Σταυροφοριών
Διπλωματική Περιοχή (Μπαχρέιν)

Η **Διπλωματική Περιοχή** (, *al-Mantiqah ad-Diblomasiyah*) είναι μια περιοχή που βρίσκεται στην Κεντρική Επιχειρηματική Περιοχή της Μανάμα, την πρωτεύουσα του Μπαχρέιν, ένα νησιωτικό βασίλειο στον Περσικό Κόλπο.

Η Διπλωματική Περιοχή κατασκευάστηκε σε γη που δημιουργήθηκε μέσα στη θάλασσα τη δεκαετία του 1970 και επεκτάθηκε σταδιακά στη δεκαετία του 1980 και αποτελεί την οικονομική περιοχή της Μανάμα, που φιλοξενεί εκατοντάδες τράπεζες, εταιρείες επενδύσεων και εταιρείες Τακάφουλ που εξυπηρετούν ολόκληρο τον Περσικό Κόλπο. Αποτελείται κυρίως από πολυκατοικίες και κυβερνητικά κτίρια.

## Υπουργεία και τράπεζες
Τα περισσότερα από τα κυβερνητικά υπουργεία, όπως το Υπουργείο Οικονομικών, το Υπουργείο Στέγασης και το Υπουργείο Δικαιοσύνης, έχουν τα γραφεία τους στη Διπλωματική Περιοχή. Η Κεντρική Τράπεζα του Μπαχρέιν έχει επίσης την έδρα της στη Διπλωματική Περιοχή. Η Διπλωματική Περιοχή στεγάζει επίσης την Εισαγγελία και το δικαστήριο του Μπαχρέιν. Ουρανοξύστες όπως το Παγκόσμιο Κέντρο Εμπορίου του Μπαχρέιν βρίσκονται στη Διπλωματική Περιοχή.

## Πρεσβείες

*   Πρεσβέια Σαουδικής Αραβίας
*   Πρεσβεία Κουβέιτ

## Πολιτισμός
Το Εθνικό Μουσείο του Μπαχρέιν βρίσκεται στη Διπλωματική Περιοχή,κατά μήκος του κόλπου της Μανάμα. Είναι το μεγαλύτερο και πιο δημοφιλές μουσείο του Μπαχρέιν. Ο Οίκος του Κορανιού (Beit Al Quran) βρίσκεται επίσης στη Διπλωματική Περιοχή Ο Οίκος του Κορανιού χτίστηκε για να φιλοξενήσει μια ολοκληρωμένη και πολύτιμη συλλογή του Κορανίου και των χειρογράφων, μια ιδέα που είναι μοναδική στον Περσικό Κόλπο. Το Εθνικό Θέατρο του Μπαχρέιν άνοιξε δίπλα στο Εθνικό Μουσείο του Μπαχρέιν τον Νοέμβριο του 2012.

## Αγορές
Η Διπλωματική Περιοχή έχει επίσης εμπορικές περιοχές. Το Σουκ της Μανάμα βρίσκεται στην περιοχή. Είναι μια από τις παλαιότερες εμπορικές περιοχές του Μπαχρέιν, όπου στεγάζονται παραδοσιακά καταστήματα και καφετέριες. Ένα εμπορικό συγκρότημα υψηλών προδιαγραφών, το Moda Mall Bahrain στο The Bahrain World Trade Center βρίσκεται επίσης στην περιοχή. Στεγάζει καταστήματα σχεδιαστών όπως οι, Dior, Louis Vuitton, Hermès, Fendi, Gucci, Kenzo, Lanvin, Max Mara, Dolce & Gabbana, Burberry, Emporio Armani, Escada, Valentino, Bottega Veneta, Roberto Cavalli και άλλα. Το εμπορικό κέντρο διαθέτει επίσης μια σειρά από εξαιρετικές μπουτίκ κοσμημάτων, συμπεριλαμβανομένων των De Beers, Tiffany & Co., Boucheron, Chopard, Van Cleef & Arpels, Cartier και Rolex, μεταξύ άλλων.

## Ξενοδοχεία
Υπάρχουν πολλά ξενοδοχεία στη Διπλωματική Περιοχή, κυρίως υψηλού επιπέδου. Το ξενοδοχείο Crowne Plaza, το οποίο διαχειρίζεται ο όμιλος ξενοδοχείων IHG είναι ένα από αυτά, το οποίο υπάρχει εδώ και 35 χρόνια. Το άλλο είναι ένα ίδρυμα της Μανάμα, με την ονομασία «Diplomat Hotel». Από το 2010, το «Dip» διαχειρίζεται η Radisson Hotels.

## Παραπομπές


Κατηγορία:Οικισμοί στο Μπαχρέιν
Κατηγορία:Παράκτιοι οικισμοί στο Μπαχρέιν
Κατηγορία:Επιχειρηματικές Συνοικίες
Κατηγορία:Μανάμα